Diari Oficial de la Generalitat Valenciana


Sumari del DOGV 7739, del 11-03-2016 (2016/1780)

Extracte de la Resolució de 8 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent als municipis de la Comunitat Valenciana per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1780


Data del document
:   08-03-2016

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 8 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent als municipis de la Comunitat Valenciana per a l'exercici 2016. [2016/1780]  
BDNS (identif.): 302063.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans/index  
I en l'adreça web de l'IVACE  
http://www.ivace.es  
  
Primer. Beneficiaris  
Entitats locals pertanyents a la Comunitat Valenciana que tinguen entre les seues competències la gestió de l'enllumenat públic exterior.  
Per a l'exercici de la seua activitat els beneficiaris hauran de disposar de les autoritzacions administratives preceptives, trobar-se inscrites en els registres públics pertinents i complir qualssevol altres requisits exigits per les disposicions aplicables.  
  
Segon. Objecte  
Préstecs bonificats i subvencions, vinculades a projectes de renovació dels sistemes d'enllumenat públic exterior amb criteris d'eficiència energètica, als municipis de la Comunitat Valenciana per a l'exercici 2016.  
Les actuacions energètiques considerades seran aquelles que aconseguisquen una reducció del consum d'energia elèctrica en enllumenat exterior, i una disminució de les emissions de gasos d'efecte d'hivernacle per mitjà de la millora de l'eficiència energètica respecte a la situació inicial de partida, i que es justifiquen documentalment.  
Les actuacions energètiques susceptibles de suport podran ser les següents:  
- Substitució de llums per uns altres de menor potència i major eficàcia lluminosa (lm/W).  
- Substitució de lluminàries per unes altres lluminàries amb major rendiment i llum de menor potència.  
- Instal·lació de sistemes de regulació del nivell lluminós que permeten reduir els nivells d'il·luminació en les vies públiques quan es redueix la seua activitat.  
- Instal·lació de sistemes d'encesa/apagat per mitjà de rellotge astronòmic o sistemes centralitzats de control d'enllumenat públic.  
  
Tercer. Bases reguladores  
Ordre 1/2012, de 12 de març, de la Conselleria d'Economia, Indústria i Comerç, per la qual s'estableix el procediment i el marc general per a la concessió d'ajudes per l'Agència Valenciana de l'Energia, AVEN (DOCV 6740, 23.03.2012).  
  
Quart. Dotació pressupostària  
L'import total de la convocatòria serà de 750.000 euros i comptarà amb finançament del Fons Europeu de Desenvolupament Regional (FEDER) en un percentatge del 50 per cent a través del Programa Operatiu FEDER de la Comunitat Valenciana vigent per al període 2014-2020.  
La concessió del préstec i de la subvenció a fons perdut tindrà les següents característiques:  
- Característiques del préstec: el seu import serà del 100 per cent dels costos subvencionables del projecte, fins a un màxim de 150.000 euros. El tipus d'interés 0 per cent. El termini d'amortització serà de 96 mesos i les quotes d'amortització seran semestrals, 16 quotes d'amortització. Les 8 últimes quotes no seran girades al beneficiari en compensar-se amb la subvenció a fons perdut.  
- Característiques de la subvenció a fons perdut: el percentatge de subvenció a fons perdut serà del 50 per cent de l'import dels costos subvencionables, sense que la quantia de subvenció puga superar els 75.000 euros per projecte.  
  
Cinqué. Termini de presentació de les sol·licituds  
El termini de presentació de sol·licituds a l'instrument financer combinat préstec bonificat-subvenció, s'iniciarà a l'endemà de la publicació de l'extracte de la convocatòria en el Diari Oficial de la Comunitat Valenciana (DOCV), i finalitzarà el 22 d'abril de 2016, a les 24.00 hores.  
  
Sisé. Altres dades  
1. Sol·licituds: per via telemàtica d'acord al model normalitzat disponible en la pàgina web.  
2. Documentació: la prevista en l'article 6 de la convocatòria.  
3. Costos subvencionables: equips i instal·lacions auxiliars, reforma de línies i instal·lacions directament associats al projecte de renovació d'equips objecte de l'ajuda, projectes tècnics relacionats amb les actuacions i costos de direcció facultativa d'obra, obra civil associada a l'actuació i de muntatge de les instal·lacions, i l'IVA suportat, sempre que no siga susceptible de recuperació o compensació. La suma dels imports de despesa en enginyeria, obra civil i muntatge, no podrà superar el pressupost d'adquisició dels aparells i equips per a la instal·lació d'enllumenat.  
4. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració establits en l'article 7.5 de la convocatòria. Perquè un projecte puga ser aprovat, haurà de tindre una puntuació total mínima de 40 punts.  
  
5. Forma de justificació: en els termes que preveu l'article 11 de la convocatòria. Els projectes hauran d'iniciar-se després de la data de presentació de la sol·licitud de l'ajuda, de manera que els justificants de despesa i pagament hauran de ser de data posterior a aquesta.  
  
6. Termini màxim de justificació: 31 de juliol de 2017 o data posterior que puga establir-se.  
7. Devolució del préstec: d'acord amb els terminis i les condicions de l'article 5.2 de la convocatòria.  
  
València, 8 de març de 2016.- El president: Rafael Climent González.